
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1048 

26 Ιουνίου 2007 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Διάλυση του κοινωφελούς ιδρύματος με την επωνυ¬ 
μία «ΒΗΘΛΕΕΜ», η σύσταση του οποίου εγκρίθηκε 
με το β.δ. 236/1965 (ΦΕΚ 58Α), με το οποίο κυρώ¬ 
θηκε και ο οργανισμός αυτού, ο οποίος τροπο¬ 
ποιήθηκε με το β.δ. 551/1971 (ΦΕΚ 161Α) και με τα 
π.δ. 451/1975 (ΦΕΚ 144Α), 584/1981 (ΦΕΚ 151Α) και 
από 22.1.1998 (ΦΕΚ 78Β). 1 

ΑΠΟΦΑΣΕΙΣ 

Διαδικασία υποβολής καταγγελίας πολίτη στα Κέ¬ 
ντρα Εξυπηρέτησης Πολιτών (Κ.Ε.Π.) για την άσκη¬ 
ση πειθαρχικής εξουσίας από τον Υπουργό Εσω¬ 
τερικών, Δημόσιας Διοίκησης και Αποκέντρωσης 
σε εφαρμογή των διατάξεων της παρ. 4 του άρ¬ 


θρου 117 του ν. 3528/2007. 2 

Έγκριση σύναψης συμβάσεων μίσθωσης έργου με 
ιατρούς και οδοντιάτρους από το ΙΚΑ - ΕΤΑΜ... 3 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Διάλυση του κοινωφελούς ιδρύματος με την επωνυμία 
«ΒΗΘΛΕΕΜ», η σύσταση του οποίου εγκρίθηκε με 
το β.δ. 236/1965 (ΦΕΚ 58Α), με το οποίο κυρώθηκε 
και ο οργανισμός αυτού, ο οποίος τροποποιήθηκε 
με το β.δ. 551/1971 (ΦΕΚ 161Α) και με τα π.δ. 451/1975 
(ΦΕΚ 144Α), 584/1981 (ΦΕΚ 151Α) και από 22.1.1998 (ΦΕΚ 
78Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 6160/11.12.1964 πράξη της συμβολαι¬ 
ογράφου Αθηνών Αναστασίας Παπακωνσταντίνου, με 
την οποία συστήθηκε ίδρυμα με την επωνυμία «Σπίτι 
Κοριτσιού - τα Εισόδια της Θεοτόκου». 

2. Το β.δ. 236/1965 (ΦΕΚ 58 Α), με το οποίο εγκρίθηκε 
η σύσταση του ανωτέρω ιδρύματος και κυρώθηκε 
ο οργανισμός του, ο οποίος τροποποιήθηκε με το 
β.δ.551/1971 (ΦΕΚ 161 Α), το π.δ. 451/1975 (ΦΕΚ 144 Α), 
το π.δ. 584/1981 (ΦΕΚ 151 Α) με το οποίο εγκρίθηκε 


και η αλλαγή της επωνυμίας του σε «Βηθλεέμ» και το 
από 22.1.1998 π.δ. (ΦΕΚ 78 Β). 

3. Τις διατάξεις των άρθρων 118 του Αστικού Κώδικα 
και 27 του οργανισμού του ιδρύματος. 

4. Το υπ’ αριθμ. 347/18.12.2006 πρακτικό συνεδρίασης 
του Διοικητικού Συμβουλίου του ιδρύματος, με το οποίο 
αποφασίστηκε η διάλυση αυτού, λόγω μη εκπλήρωσης 
του σκοπού του. 

5. Το υπ’ αριθμ. 168/16.1.2007 πρακτικό συνεδρίασης 
του Επιτελικού Σώματος του ιδρύματος, με το οποίο 
εγκρίθηκε η απόφαση του Δ.Σ. του ιδρύματος. 

6. Την από 1.2.2007 γνωμοδότηση του Συμβουλίου 
Εθνικών Κληροδοτημάτων. 

7. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών (ΦΕΚ 1432Β), περί καθορισμού αρμοδι¬ 
οτήτων των Υφυπουργών Οικονομίας και Οικονομικών, 
όπως τροποποιήθηκε με την υπ’ αριθμ. 5733/ΔΙΟΕ 179/ 
9.2.2006 όμοια (ΦΕΚ 204 Β). 

8. Την υπ’ αριθμ. 30356/14.3.2006 κοινή απόφαση του 
Πρωθυπουργού και του Υπουργού Υγείας και Κοινωνικής 
Αλληλεγγύης (ΦΕΚ 311Β), περί ανάθεσης αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης Αθανάσιο Γιαννόπουλο και Γεώργιο Κωνσταντό- 
πουλο. 

Με πρόταση των Υφυπουργών Οικονομίας και Οικο¬ 
νομικών και Υγείας και Κοινωνικής Αλληλεγγύης απο¬ 
φασίζουμε: 

Άρθρο μόνο 

Διαλύουμε το κοινωφελές ίδρυμα με την επωνυμία 
«ΒΗΘΛΕΕΜ», η σύσταση του οποίου εγκρίθηκε με το 
β.δ.236/1965 (ΦΕΚ 58 Α), με το οποίο κυρώθηκε και ο 
οργανισμός αυτού, ο οποίος τροποποιήθηκε με το 
β.δ.551/1971 (ΦΕΚ 161 Α) και με τα π.δ. 451/1975 (ΦΕΚ 
144 Α), 584/1981(ΦΕΚ 151 Α) και από 22.1.1998 (ΦΕΚ 78 Β), 
λόγω πραγματικής αδυναμίας πραγματοποίησης των 
σκοπών του. 

Η περιουσία του ιδρύματος θα περιέλθει στο Ιερό 
Ησυχαστήριο Τίμιος Σταυρός Μαψού Κορινθίας, όπως 
προβλέπεται στο άρθρο 27 του οργανισμού του ιδρύμα¬ 
τος, για την εκτέλεση του ίδιου ή παρεμφερούς σκοπού, 
ως κεφάλαιο αυτοτελούς διαχείρισης, ξεχωριστό της 
λοιπής περιουσίας του Ιερού Ησυχαστηρίου, κατά τις 
διατάξεις του άρθρου 96 παρ. 1 α.ν. 2039/1939. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στους Υφυπουργούς Οικονομίας και Οικονομικών και 
Υγείας και Κοινωνικής Αλληλεγγύης αναθέτουμε τη δη¬ 
μοσίευση και εκτέλεση του παρόντος διατάγματος. 
Αθήνα 14 Ιουνίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ Γ. ΚΩΝΣΤΑΝΤΟΠΟΥΛΟΣ 
-♦- 

ΑΠΟΦΑΣΕΙ Σ 

Αριθμ. ΔΟΛΚΕΠ/Φ.15/ 8/16231 (2) 

Διαδικασία υποβολής καταγγελίας πολίτη στα Κέντρα 
Εξυπηρέτησης Πολιτών (Κ.Ε.Π.) για την άσκηση πει¬ 
θαρχικής εξουσίας από τον Υπουργό Εσωτερικών, 
Δημόσιας Διοίκησης και Αποκέντρωσης σε εφαρ¬ 
μογή των διατάξεων της παρ. 4 του άρθρου 117 του 
ν. 3528/2007. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του τελευταίου εδαφίου της παρ. 1 του 
άρθρου 31 του ν. 3013/2002 (ΦΕΚ 102/Α71.5.2002) «Ανα¬ 
βάθμιση της πολιτικής προστασίας και άλλες διατάξεις», 
όπως τροποποιήθηκε και συμπληρώθηκε από την παρ. 
5 του άρθρου 11 του ν. 3146/2003 (ΦΕΚ 125/Α723.5.2003), 
την παρ. 4 του άρθρου 24 του ν. 3200/2003 (ΦΕΚ 281/ 
Α79.12.2003) καθώς και το άρθρο 16 του ν. 3345/2005 
(ΦΕΚ 138/Α716.6.2005). 

2. Τις διατάξεις της παρ. 1 του άρθρου 24 του 
ν.3200/2003 (ΦΕΚ 281/Α79.12.2003) «Τροποποιήσεις του 
ν.1388/1983 -Ίδρυση Εθνικού Κέντρου Δημόσιας Διοίκη¬ 
σης - ίδρυση Εθνικής Σχολής Δημόσιας Διοίκησης και 
άλλες διατάξεις», με τις οποίες η Γ ενική Γ ραμματεία 
Δημόσιας Διοίκησης μετονομάζεται σε Γενική Γραμ¬ 
ματεία Δημόσιας Διοίκησης και Ηλεκτρονικής Διακυ¬ 
βέρνησης. 

3. Τις διατάξεις του άρθρου 15 του ν. 3448/2006 (ΦΕΚ 
57/Α715.3.2006) «Για την περαιτέρω χρήση πληροφοριών 
του δημόσιου τομέα και τη ρύθμιση θεμάτων αρμοδι¬ 
ότητας Υπουργείου Εσωτερικών, Δημόσιας Διοίκησης 
και Αποκέντρωσης». 

4. Τις διατάξεις του άρθρου 8 του ν. 1599/1986 (ΦΕΚ 
75/Α711.6.1986) «Σχέσεις Κράτους - Πολίτη, καθιέρωση 
νέου τύπου δελτίου ταυτότητας και άλλες διατάξεις», σε 
συνδυασμό με αυτές της παρ. 2 του άρθρου 2 της από 
21.12.2001 Πράξης Νομοθετικού Περιεχομένου (ΦΕΚ 288/ 
Α721-12.2001) «Αρμοδιότητα των δικαστηρίων σε υποθέ¬ 
σεις αναγκαστικών απαλλοτριώσεων, φορολογικές και 
τελωνειακές ρυθμίσεις». 

5. Τις διατάξεις του άρθρου 27 του ν. 2081/1992 (ΦΕΚ 
154/Α710-9-92) «Περιορισμός και βελτίωση της αποτε- 
λεσματικότητας των κρατικών δαπανών και άλλες δια¬ 
τάξεις», με το οποίο προστέθηκε το άρθρο 29Α στο ν. 
1558/1985 (ΦΕΚ 137/Α726.7.1985), όπως αντικαταστάθηκε 
με το άρθρο 1 του ν. 2469/1997 (ΦΕΚ 38/Α714.3.1997). 


6. Τις διατάξεις της παρ. 4 του άρθρου 117 του ν. 
3528/2007 (ΦΕΚ 26/Α79.2.2007) «Κύρωση του Κώδικα Δη¬ 
μοσίων Πολιτικών Διοικητικών Υπαλλήλων και Υπαλλή¬ 
λων Ν.Π.Δ.Δ.». 

7. Τις διατάξεις της παρ. 3 του άρθρου 3 του ν.2690/1999 
(ΦΕΚ 45/Α79.3.1999) «Κύρωση του Κώδικα Διοικητικής 
Διαδικασίας και άλλες διατάξεις». 

8. Την υπ’ αριθμ. ΔΙΑΔΠ/Α1/18368/1.10.2002 (ΦΕΚ 1276/ 
Β71.10.2002) απόφαση του Υπουργού Εσωτερικών, Διοί¬ 
κησης και Αποκέντρωσης «Καθορισμός του τύπου της 
Υπεύθυνης Δήλωσης του άρθρου 8 του ν. 1599/1986 (ΦΕΚ 
75/Α'). 

9. Την υπ’ αριθμ. ΔΙΔΚ/Φ1/2/6139/24.3.2004 (ΦΕΚ 527/ 
Β724.3.2004) απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Απο¬ 
κέντρωσης για την ανάθεση αρμοδιοτήτων. 

10. Την ανάγκη βελτίωσης της εξυπηρέτησης και της 
ποιότητας των παρεχόμενων υπηρεσιών προς τον πο¬ 
λίτη. 

11. Το γεγονός ότι από την έκδοση της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Ανατίθεται στα Κέντρα Εξυπηρέτησης Πολιτών (Κ.Ε.Π.) 
η διαδικασία υποβολής καταγγελίας πολίτη για την 
άσκηση πειθαρχικής εξουσίας από τον Υπουργό Εσω¬ 
τερικών, Δημόσιας Διοίκησης και Αποκέντρωσης στις 
περιπτώσεις: 

• Ανάρμοστης συμπεριφοράς προς τους πολίτες από 
υπαλλήλους του Δημοσίου και των Νομικών Προσώπων 
Δημοσίου Δικαίου. 

• Αδικαιολόγητης μη εξυπηρέτησης των πολιτών από 
υπαλλήλους του Δημοσίου και των Νομικών Προσώπων 
Δημοσίου Δικαίου. 

• Μη έγκαιρης διεκπεραίωσης των υποθέσεων των 
πολιτών από υπαλλήλους του Δημοσίου και των Νομι¬ 
κών Προσώπων Δημοσίου Δικαίου. 

• Άρνησης συνεργασίας των υπηρεσιών του δημοσίου 
και των νομικών προσώπων δημοσίου δικαίου με τα 
Κέντρα Εξυπηρέτησης Πολιτών (Κ.Ε.Π.). 

• Μη εφαρμογής από υπαλλήλους του Δημοσίου και 
των Νομικών Προσώπων Δημοσίου Δικαίου των περί 
απλούστευσης των διαδικασιών και καταπολέμησης της 
γραφειοκρατίας διατάξεων, καθώς και 

• Οποιοσδήποτε παράβασης υπαλλήλων των Κ.Ε.Π. 
που συνιστά πειθαρχικό παράπτωμα σύμφωνα με τις 
ισχύουσες διατάξεις, σε εφαρμογή των διατάξεων της 
παρ. 4 του άρθρου 117 του Κώδικα Δημοσίων Πολιτι¬ 
κών Διοικητικών Υπαλλήλων και Υπαλλήλων Ν.Π.Δ.Δ. 
(ν.3528/2007- ΦΕΚ 26/Α79.2.2007). 

Άρθρο 2 

Οι καταγγελίες για τις κατά το ανωτέρω άρθρο περι¬ 
πτώσεις που υποβάλλονται στα ΚΕΠ αποστέλλονταί: 

Α) Στη Διεύθυνση Διοικητικού του φορέα στον οποίο 
αφορά η καταγγελία και 

Β) Στη Γ ενική Γ ραμματεία Δημόσιας Διοίκησης & Ηλε¬ 
κτρονικής Διακυβέρνησης (ΓΓΔΔ & ΗΛ. Δ) του ΥΠΕΣΔΔΑ 
και ειδικότερα, στις ακόλουθες οργανικές μονάδες της 
ΓΓΔΔ&ΗΛΔ του ΥΠΕΣΔΔΑ για τις κατωτέρω περιπτώ¬ 
σεις: 

Στη Δ/νση Σχέσεων Κράτους - Πολίτη για τις περι¬ 
πτώσεις: 

• Ανάρμοστης συμπεριφοράς προς τους πολίτες από 
υπαλλήλους του Δημοσίου και των Νομικών Προσώπων 
Δημοσίου Δικαίου. 

• Αδικαιολόγητης μη εξυπηρέτησης των πολιτών από 
υπαλλήλους του Δημοσίου και των Νομικών Προσώπων 
Δημοσίου Δικαίου. 

• Μη έγκαιρης διεκπεραίωσης των υποθέσεων των 
πολιτών από υπαλλήλους του Δημοσίου και των Νομι¬ 
κών Προσώπων Δημοσίου Δικαίου. 

Στη Δ/νση Απλούστευσης Διαδικασιών και Παραγω¬ 
γικότητας για την περίπτωση: 

• Μη εφαρμογής από υπαλλήλους του Δημοσίου και 
των Νομικών Προσώπων Δημοσίου Δικαίου των περί 
απλούστευσης των διαδικασιών και καταπολέμησης της 
γραφειοκρατίας διατάξεων. 

Στη Δ/νση Οργάνωσης και Λειτουργίας των ΚΕΠ για 
τις περιπτώσεις: 

• Άρνησης συνεργασίας με τα ΚΕΠ των υπαλλήλων 
του Δημοσίου και των ΝΠΔΔ. 

• Οποιοσδήποτε παράβασης υπαλλήλων των ΚΕΠ 
που συνιστά πειθαρχικό παράπτωμα σύμφωνα με τις 
ισχύουσες διατάξεις. 


Αρθρο 3 

Η εγκυρότητα των καταγγελιών για τις κατά το άρθρο 
1 της παρούσας απόφασης περιπτώσεις εξετάζεται σύμ¬ 
φωνα με την πειθαρχική διαδικασία που προβλέπεται 
στο Μέρος Ε', Τμήμα Β', Κεφάλαιο Β' του Κώδικα Δημο¬ 
σίων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. (ν. 3528/2007-ΦΕΚ 26/Α79.2.2007) και αρμόδιο 
πειθαρχικό όργανο είναι το υπηρεσιακό συμβούλιο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης. 

Αρθρο 4 

Το έντυπο που αντιστοιχεί στην ανωτέρω διαδικα¬ 
σία επισυνάπτεται στην παρούσα απόφαση, αποτελεί 
αναπόσπαστο μέρος της και είναι αυτό που θα χρησι¬ 
μοποιείται από τα Κ.Ε.Π. για τη διευκόλυνσή τους, κατά 
τα προβλεπόμενα από το άρθρο 31 του ν. 3013/2002, 
όπως αυτό ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2007 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΕΛΛΗΝΙΚΗ ΔΗΜΟΚΡΑΤΙΑ 


ΑΙΤΗΣΗ- ΥΠΕΥΘΥΝΗ ΔΗΛΩΣΗ 

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων 
__ υπηρεσιώ ν (άρ θρο 8 πα ρ. 4 Ν. 15 99/1 986) __ 

ΤΙΤΛΟΣ ΔΙΑΔΙΚΑΣΙΑΣ: Υποβολή Καταγγελίας πολίτη για: 

■ Ανάρμοστη συμπεριφορά προς τους πολίτες από υπαλλήλους του Δημοσίου και των Νομικών 
Προσώπων Δημοσίου Δικαίου. 

* Αδικαιολόγητη μη εξυπηρέτηση των πολιτών από υπαλλήλους του Δημοσίου και των Νομικών 
Προσώπων Δημοσίου Δικαίου. 

■ Μη έγκαιρη διεκπεραίωση των υποθέσεων των πολιτών από υπαλλήλους του Δημοσίου και των Νομικών 
Προσώπων Δημοσίου Δικαίου. 

■ Άρνηση συνεργασίας των υπηρεσιών του δημοσίου και των νομικών προσώπων δημοσίου δικαίου με τα 
Κέντρα Εξυπηρέτησης Πολιτών (Κ.Ε.Π.) 

■ Μη εφαρμογή από υπαλλήλους του Δημοσίου και των Νομικών Προσώπων Δημοσίου Δικαίου των περί 
απλούστευσης των διαδικασιών και καταπολέμησης της γραφειοκρατίας διατάξεων, καθώς και 

■ Οποιοσδήποτε παράβαση υπαλλήλων των Κ.Ε.Π. που συνιστά πειθαρχικό παράπτωμα σύμφωνα με τις 
ισχύουσες διατάξεις. 


ΠΡΟΣ: 

(1) 

ΑΡΙΘΜ. ΠΡΩΤΟΚΟΛΛΟΥ 

(Συμπληρώνεται από την Υπηρεσία) 

. 


ΗΜΕΡΟΜΗΝΙΑ 

(Συμπληρώνεται από την Υπηρεσία) 


ΣΤΟΙΧ ΕΙΑ ΑΙΤΟΥΝΤΟΣ: 


Η Όνουα: 1 

Επώνυμο: I ί 

Ονομα Πατέρα: 


Επώνυμο Πατέρα: 


Ονουα Μητέρας: 


Επώνυμο Μητέρας: 


Αριθ. Δελτ. Ταυτότητας: 

! ΑΦΜ: 


Ημερομηνία γέννησης 121 : 

Γ ! 

| | Τόπος Γέννησης: 


Τόπος Κατοικίας: 

Γ 

I Οδός: 

ί 

Αριθ 

! ΤΚ: I _ 

Τηλ: Εοχ: 

Ξ - ΓΠ3ΪΙ: ! 

ΕΛΛΗΝΙΚΗ ΔΗΜΟΚΡΑΤΙΑ 


___ΠΛΗ ΡΟΦΟΡΙΑΚΑ ΣΤΟΙΧΕΙΑ _ 

ΣΥΝΗΜΜΕΝΑ ΕΓΓΡΑΦΑ: 

(Επισυνάπτονται από τον πολίτη σχετικά έγγραφα και οποιαδήποτε άλλα στοιχεία τυχόν υπάρχουν και αφορούν στην 
καταγγελία). 


ΠΕΡΙΓΡΑΦΗ ΚΑΤΑΓΓΕΛΙΑΣ (3) 

Με ατομική μου ευθύνη και γνωρίζοντας τις κυρώσεις (4> , που προβλέπονται από τις διατάξεις της παρ. 6 του άρθρου 22 του 
Ν. 1599/1986, δηλώνω ότι: _ 


Εξουσιοδοτώ το ΚΕΠ (άρθρο 31 Ν. 3013/2002) να αποστείλει το παρόν στις αρμόδιες Ημερομηνία 

υπηρεσίες. 

(Υπογραφή) 


(1) Οι καταγγελίες αποστέλλονται: 

α) στη Διεύθυνση Διοικητικού του οικείου φορέα, στον οποίο αφορά η καταγγελία και 

β) στη Γενική Γραμματεία Δημόσιας Διοίκησης & Ηλεκτρονικής Διακυβέρνησης (ΓΓΔΔ &ΗΛ. Δ) του ΥΠΕΣΔΔΑ. 
Συγκεκριμένα: 

Στη Δ/νση Σχέσεων Κράτους- Πολίτη της ΓΓΔΔ&ΗΛ.Δ. του ΥΠΕΣΔΔΑ στις περιπτώσεις: 

• Ανάρμοστης συμπεριφοράς προς τους πολίτες από υπαλλήλους του Δημοσίου και των Νομικών Προσώπων Δημοσίου 
Δικαίου. 

• Αδικαιολόγητης μη εξυπηρέτησης των πολιτών από υπαλλήλους του Δημοσίου και των Νομικών Προσώπων Δημοσίου 
Δικαίου. 

ΕΛΛΗΝΙΚΗ ΔΗΜΟΚΡΑΤΙΑ 


• Μη έγκαιρης διεκπεραίωσης των υποθέσεων των πολιτών από υπαλλήλους του Δημοσίου και των Νομικών 
Προσώπων Δημοσίου Δικαίου. 

Στη Δ/νση Απλούστευσης Διαδικασιών και Παραγωγικότητας της ΓΓΔΔ&ΗΛ.Δ. του ΥΠΕΣΔΔΑ στην περίπτωση: 

• Μη εφαρμογής από υπαλλήλους του Δημοσίου και των Νομικών Προσώπων Δημοσίου Δικαίου των περί 
απλούστευσης των διαδικασιών και καταπολέμησης της γραφειοκρατίας διατάξεων. 

Στη Δ/νση Οργάνωσης και Λειτουργίας των ΚΕΠ της ΓΓΔΔ&ΗΛ.Δ. του ΥΠΕΣΔΔΑ στις περιπτώσεις: 

• Άρνησης συνεργασίας με τα ΚΕΠ των υπαλλήλων του Δημοσίου και των ΝΠΔΔ. 

• Οποιοσδήποτε παράβασης υπαλλήλων των ΚΕΠ που συνιστά πειθαρχικό παράπτωμα σύμφωνα με τις ισχύουσες 
διατάξεις. 

(2) Αναγράφεται ολογράφως και κατόπιν αριθμητικά, ως πλήρης εξαψήφιος αριθμός η ημερομηνία γέννησης: πχ η 7 
Φεβρουάριου 1969 γράφεται αριθμητικά: 070269. 

(3) Στην περιγραφή της καταγγελίας θα εμπεριέχονται τα εξής στοιχεία: 

- Η Υπηρεσία ή το ΚΕΠ στην/ στο οποία/ οποίο αφορά η καταγγελία καθώς το όνομα του υπαλλήλου της Υπηρεσίας ή 
του ΚΕΠ (εφόσον το γνωρίζει ο πολίτης). 

- Σύντομη περιγραφή της καταγγελίας 

(4) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του 
άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον 
εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 
ετών». 

ΕΛΛΗΝΙΚΗ ΔΗΜΟΚΡΑΤΙΑ 


ΒΕΒΑΙΩΣΗ ΥΠΟΒΟΛΗΣ 


Αίτημα: 


Υποβολή Καταγγελίας πολίτη για: 

■ Ανάρμοστη συμπεριφορά προς τους πολίτες από υπαλλήλους του Δημοσίου και των 
Νομικών Προσώπων Δημοσίου Δικαίου. 

* Αδικαιολόγητη μη εξυπηρέτηση των πολιτών από υπαλλήλους του Δημοσίου και των 
Νομικών Προσώπων Δημοσίου Δικαίου. 

■ Μη έγκαιρη διεκπεραίωση των υποθέσεων των πολιτών από υπαλλήλους του Δημοσίου και 
των Νομικών Προσώπων Δημοσίου Δικαίου. 

■ Άρνηση συνεργασίας των υπηρεσιών του δημοσίου και των νομικών προσώπων δημοσίου 
δικαίου με τα Κέντρα Εξυπηρέτησης Πολιτών (Κ.Ε.Π.) 

» Μη εφαρμογή από υπαλλήλους του Δημοσίου και των Νομικών Προσώπων Δημοσίου 
Δικαίου των περί απλούστευσης των διαδικασιών και καταπολέμησης της γραφειοκρατίας 
διατάξεων, καθώς και 

■ Οποιοσδήποτε παράβαση υπαλλήλων των Κ.Ε.Π. που συνιστά πειθαρχικό παράπτωμα 
σύμφωνα με τις ισχύουσες διατάξεις. 


Υπηρεσία Υποβολής: 


Αριθμ. Πρωτοκόλλου: 


Ημ/νια αιτήματος: 


Αρμόδιος 

Υπάλληλος: 

Όνομα: 


Επώνυμο: 1 


Αϊτών: 

Όνομα: 


Επώνυμο: 



ΠΛΗΡΟΦΟΡΙΑΚΑ ΣΤΟΙΧΕΙΑ 


ΣΥΝΗΜΜΕΝΑ ΕΓΓΡΑΦΑ: (Επισυνάπτονται από τον πολίτη σχετικά έγγραφα και οποιαδήποτε άλλα στοιχεία τυχόν 
υπάρχουν και αφορούν στην καταγγελία) 


Ο Υπάλληλος 


(υπογραφή) 

Ημερομηνία 

Αριθμ. Φ.10021/14739/2313 (3) 

Έγκριση σύναψης συμβάσεων μίσθωσης έργου με ια¬ 
τρούς και οδοντιάτρους από το ΙΚΑ - ΕΤΑΜ. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Τις διατάξεις των παρ. 5 και 15 του άρθρου 27 του 
ν. 3232/2004 «Θέματα κοινωνικής ασφάλισης και άλλες 
διατάξεις» (ΦΕΚ 48 Α), όπως αντικαταστάθηκαν με τα: 
α) άρθρο 10 του ν. 3302/2004 «Ρύθμιση ετήσιας άδειας 
εργαζομένων και άλλες διατάξεις» (ΦΕΚ 267 Α) και 

β) άρθρο 37 παρ. 9 του ν. 3518/2006 «Αναδιάρθρωση 
των κλάδων του Ταμείου Συντάξεων Μηχανικών και Ερ¬ 
γοληπτών Δημοσίων Έργων (Τ.Σ.ΜΈ.Δ.Ε.) και ρύθμιση 
άλλων θεμάτων αρμοδιότητας του Υπουργείου Απασχό¬ 
λησης και Κοινωνικής Προστασίας» (ΦΕΚ 272 Α). 

2) Την υπ’ αριθμ. ΔΙΠΠ/Φ.ΕΓΚΡ.7/154/5646/29.3.2007 
απόφαση της Επιτροπής του άρθρου 2 παρ. 1 της υπ’ 
αριθμ. 33/2006 Π.Υ.Σ. 

3) Την υπ’ αριθμ. 87/Συν.13η/26.4.2007 απόφαση του 
Διοικητικού Συμβουλίου του ΙΚΑ-ΕΤΑΜ. 

4) Τ ις άμεσες και επιτακτικές ανάγκες παροχής ιατρι¬ 
κών υπηρεσιών σε ασφαλισμένους και συνταξιούχους 
του ΙΚΑ - ΕΤΑΜ σε διάφορες περιοχές της χώρας, απο¬ 
φασίζουμε: 

Καθορίζεται ο αριθμός των προσώπων, με τα οποία 
δύναται το ΙΚΑ - ΕΤΑΜ να συνάψει συμβάσεις μίσθω¬ 
σης έργου, σε διακόσιους εξήντα έξι (266) ιατρούς 
και οδοντιάτρους για να αντιμετωπισθούν άμεσες και 
επιτακτικές ανάγκες παροχής ιατρικών υπηρεσιών σε 
ασφαλισμένους και συνταξιούχους του Ιδρύματος σε 
διάφορες περιοχές της χώρας. 

Η σύμβαση συνάπτεται για χρονικό διάστημα είκοσι 
τεσσάρων (24) μηνών, εντός του οποίου πρέπει να πε- 
ρατωθεί το ανωτέρω έργο, λύεται με την ολοκλήρωση 
του έργου και η διάρκεια της δεν μπορεί να υπερβεί 
τους είκοσι τέσσερις (24) μήνες, με την συμπλήρωση 
των οποίων λήγει αυτοδικαίως χωρίς περαιτέρω διατυ¬ 
πώσεις και δεν θα ισχύει ως ανανέωση ή ως μετατροπή 
της σε σύμβαση αορίστου χρόνου. 

Οι ιατρικές υπηρεσίες θα παρέχονται από τους συμ¬ 
βαλλόμενους ιατρούς και οδοντιάτρους από την ημε¬ 
ρομηνία υπογραφής της σύμβασης στα ιατρεία του ΙΚΑ 
- ΕΤΑΜ ή στο ιδιωτικό τους ιατρείο, για είκοσι επτά 
(27) ώρες την εβδομάδα. Το ωράριο θα είναι ελαστικό 
ή μη και θα συμφωνείται από το συμβαλλόμενο ιατρό ή 
οδοντίατρο και το προϊστάμενο διεύθυνσης της οικείας 
υγειονομικής υπηρεσίας του Ιδρύματος. 


Η συνολική αμοιβή κάθε ιατρού ή οδοντιάτρου ορίζε¬ 
ται σε τριάντα έξι χιλιάδες (36.000,00) € μικτά και θα 
καταβάλλεται με την παράδοση του έργου ή τμηματικά 
ως δεδουλευμένα, ανεξαρτήτως περιστατικών, σε ισό¬ 
ποσες μηνιαίες δόσεις. 

Σε περίπτωση που οι ιατρικές υπηρεσίες παρέχονται 
σε υγειονομικούς σχηματισμούς του ΙΚΑ - ΕΤΑΜ 24ωρης 
λειτουργίας (νοσοκομεία, ΣΑΒ) ορίζεται επιπλέον μηνι¬ 
αία αμοιβή οκτακόσιων (800,00) €, με την προϋπόθεση 
συμμετοχής σε έξι (6) τουλάχιστον εφημερίες το μήνα 
και μέχρι τον αριθμό των δεκαπέντε (15) απασχολού¬ 
μενων ιατρών. 

Σε περίπτωση που οι ιατρικές υπηρεσίες παρέχονται 
σε προβληματικές ή παραμεθόριες περιοχές, όπως 
αυτές χαρακτηρίζονται με τις ισχύουσες διατάξεις, ή 
όπου δεν υπάρχει εκδήλωση ενδιαφέροντος, μπορεί με 
απόφαση του Διοικητή του Ιδρύματος να καταβάλλεται 
μεγαλύτερη αμοιβή. 

Οι συμβαλλόμενοι ιατροί και οδοντίατροι αναλαμβά¬ 
νουν το έργο της παροχής ιατρικών υπηρεσιών στους 
ασφαλισμένους του ΙΚΑ - ΕΤΑΜ σύμφωνα με τους κα¬ 
νόνες της ιατρικής δεοντολογίας και τους κανονισμούς 
του Ιδρύματος. 

Σε περίπτωση απουσίας του, ο συμβαλλόμενος ια¬ 
τρός ή οδοντίατρος δεν δικαιούται αμοιβής, οφείλει 
δε να ενημερώνει εγκαίρως τον οικείο προϊστάμενο 
διεύθυνσης, ο οποίος εκδίδει απόφαση αναστολής της 
σύμβασης για το αντίστοιχο χρονικό διάστημα. 

Το ΙΚΑ-ΕΤΑΜ δικαιούται να καταγγείλει τη σύμβαση 
και πριν από τη λήξη της χωρίς την υποχρέωση κατα¬ 
βολής οποιοσδήποτε αποζημίωσης εάν: 

1. Ο συμβαλλόμενος ιατρός ή οδοντίατρος παραβεί 
οποιονδήποτε από τους ουσιώδεις όρους της σύμβα¬ 
σης. 

2. Παύσει να παρέχει τις ιατρικές του υπηρεσίες στους 
ασφαλισμένους του Ιδρύματος για χρονικό διάστημα 
μεγαλύτερο των τριών (3) μηνών. 

Ο συμβαλλόμενος ιατρός ή οδοντίατρος υποχρεούται 
να παρέχει τις υπηρεσίες του για ένα (1) μήνα μετά της 
υποβολής της γραπτής του παραίτησης, εκτός εάν αυτή 
γίνει νωρίτερα δεκτή από το ΙΚΑ-ΕΤΑΜ. 

Με τη λύση της σύμβασης ή την για οποιονδήποτε 
λόγο καταγγελία της, ο ιατρός ή οδοντίατρος οφείλει 
να παραδώσει τα συνταγολόγια και λοιπά στοιχεία που 
βρίσκονται στα χέρια του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 

